section_heading: Piccolominijeva knjižnica u sienskoj katedrali
paragraph_text: Vrhunac Pinturicchiova rada je ciklus fresaka za Piccolominijevu knjižnicu u sienskoj katedrali, u kojoj je izveo ciklus slika o životu Eneje Silvija Piccolominija (papa Pio II.), po narudžbi kardinala Francesca Piccolominija Todeschinija kasnijeg pape Pija III. Ugovor za taj veliki posao sklopio je 29. lipnja 1502. godine. Među brojnim pomoćnicima koji su mu pomagali bili su bolonjski slikar Amico Aspertini i mladi Rafael, posao su dovršili 1506. Iste godine dobio je narudžbu za poliptih u crkvi Sant'Andrea u Spellu, i njega je izveo uz puno pomoćnika (Eusebio da San Giorgio i Giovan Francesco Ciambella).